PRITARTA

Vilkaviškio r. Sūdavos pagrindinės mokyklos tarybos 2022-08-31 protokoliniu nutarimu (protokolas Nr. S-1-3)

PRITARTA

Vilkaviškio r. savivaldybės Administracijos direktoriaus

2022 m. spalio 17 d. įsakymu

Nr. B-ĮV-1217

PATVIRTINTA

Vilkaviškio r. Sūdavos pagrindinės mokyklos direktoriaus 2022 m. spalio 17 d. įsakymu

Nr. V-141

**VILKAVIŠKIO R. SŪDAVOS PAGRINDINĖS MOKYKLOS**

**IKIMOKYKLINIO UGDYMO PROGRAMA**

**I SKYRIUS**

**BENDROSIOS NUOSTATOS**

**Informacija apie įstaigą:**

Pavadinimas: Vilkaviškio r. Sūdavos pagrindinė mokykla.

Teisinė forma: Vilkaviškio rajono savivaldybės biudžetinė įstaiga.

Įstaigos grupė – bendrojo ugdymo mokykla.

Adresas: Arminų g.1, Sūdavos k., Klausučių sen., LT-70465, Vilkaviškio r. sav.

El. p. direktorius@sudavos.lt

Telefonas: 8 342 49 748

Internetinė svetainė: [http://sudavos.lt](http://sudavos.lt/)

**Ugdymo teorija ir filosofinė kryptis:** Vilkaviškio r. Sūdavos pagrindinės mokyklos strateginiame plane aiškiai apibrėžta mokinių ugdymo filosofija: stiprinant kiekvieno vaiko savivertę, atsakingai identifikuoti kiekvieno besimokančiojo potencialą, kad jis galėtų ugdytis ir pasiekti jo galimybes atitinkančią pažangą.

Vadovaujantis šia filosofija parengta ikimokyklinio ugdymo programa. Visi vaiko išgyvenimai veikia jį formuojančiai, įtakoja augimo ir brendimo procesus, judesius ir koordinaciją, kalbos vystymąsi bei jutiminio suvokimo integraciją. Ugdytojų užduotis yra užtikrinti, kad vaiką ugdanti aplinka būtų prasmingai suformuota ir kad jutiminiai įspūdžiai, su kuriais vaikas susiduria, atitiktų jo vystymosi ir tobulėjimo poreikius. Šiame tarpsnyje vaikas daugiausia mokosi mėgdžiodamas ir žaisdamas. Ikimokyklinio amžiaus vaiko prigimčiai dalyvavimas yra svarbesnis negu mąstymas, todėl ugdytojai nestimuliuoja intelekto, bet sudaro sąlygas per veiklą harmoningai skleistis visoms asmenybės dalims – mąstymui, valiai, jausmams.

Ikimokyklinio ugdymo programa parengta taikant Valdorfo pedagogikos, Lauko pedagogikos ir Humanistinės pedagogikos elementus.

**Valdorfo pedagogika** – padeda vaikui įeiti į pasaulį taip, kad jis nenustotų jo mylėjęs ir juo domėjęsis. Padeda vaikui formuotis savąjį „AŠ“, siekti grožio ir gėrio. Vaikai į pasaulį ateina kaip individualybės, tokie jie turi išlikti: nesuvienodinti, bet laisvi ir kūrybingi, viskuo besidomintys ir gerbiantys save, kitus ir pasaulį, kuriame jie gyvena, todėl įstaigoje nuolat rūpinamasi supančia gamta, ugdomi darbiniai įgūdžiai (suaugusiųjų pamėgdžiojimas).

**Lauko pedagogika** – veiklų įvairovė lauke, nes būdami gryname ore vaikai ne tik juda, bet stebi gamtos reiškinius, kurie formuoja jų išgyvenimus, vertybines nuostatas, todėl svarbu sukurti vaikui lauke aplinką kuo artimesnę natūraliai gamtinei aplinkai (su neapkarpytais ir neįrėmintais tarp betono plokščių augalais) ir sudaryti jam galimybes joje veikti, užtikrinti kūrybinių bei judriųjų žaidimų įvairovę, sudaryti sąlygas tyrinėjimams, elementariai mokslinei patirčiai, išradingai panaudojant įvairius gamtos elementus – žemę, smėlį, vandenį, augalus, ugnį, vėją, kt.

**Humanistinė pedagogika** – užtikrinamas asmenybės vystymosi vientisumas. Tikima geraisiais vaiko pradais, jo galiomis įveikti sunkumus, stengiamasi nestabdyti vaiką, bet nukreipti jo energiją tinkama linkme.

Laukiamas rezultatas – harmoninga, sociali ir kūrybiška asmenybė.

**Savitumas.** Ikimokyklinio ugdymo grupės įsikūrę Klausučių skyriuje atskirame pastate. Grupėse yra atskira patalpa vaikučių miegui. Grupėje įrengta virtuvėlė, kurioje sudarytos sąlygos vaikams ne tik pavalgyti, bet ir gaminti maistą, tvarkytis. Patalpose kuriama namams artima aplinka, kurioje formuotųsi visos kompetencijos.

Šalia įstaigos yra įkurtas ,,Atgimimo“ parkas, kuriame vaikai sportuoja, žaidžia aktyvius žaidimus, vyksta renginiai. Vaikai prasmingai išnaudoja teritorijos žaliąsias erdves, vykdo veiklas.

Pedagogai atviri pokyčiams. Jie gerai pažindami ugdytinius, kūrybiškai taiko Valdorfo pedagogikos metodus, integruoja lauko ir humanistinės pedagogikos elementus. Vaikai aktyviai dalyvauja Klausučių bendruomenės, rajono ir respublikiniuose įvairių sričių konkursuose, kuriuose atskleidžia savo gebėjimus. Dažnai vaikams yra rodomi spektakliukai, kuriuos atveža įvairūs meniniai kolektyvai. Grupės turi ir kuria savo tradicijas: rugsėjo pirmosios šventė, kalėdiniai renginiai ir kt.

**Vaikų poreikiai ir ugdymo(si) sąsajos.** Įstaigoje ugdomi ikimokyklinio (1–5 metų) amžiaus vaikai. Komplektuojamos mišrios ikimokyklinio ugdymo grupės. Vaikų grupė tai tarsi maža visuomenė, kurioje gali būti įvairių gebėjimų asmenybės. Tokioje asmenybių įvairovėje akcentuojami kiekvieno privalumai, mokoma gerbti kiekvieną, nepriklausomai nuo jo gebėjimų. Kartu mažų vaikų grupė – tarsi išplėstinė šeima, kurioje yra įvairaus amžiaus vaikai. Mišrus vaikų amžius grupėje skatina padėti vieni kitiems (nusirengti, apsirengti ir pan.), pratina būti tolerantiškais, nesišaipyti iš mažiau sugebančio, nerangesnio ar drovesnio draugo. Mažesnieji, stebėdami vyresniuosius vaikus, mokosi bendrauti ir žaisti. Tokioje grupėje vaikai mokosi draugiškumo ir empatijos, siekiama užkirsti kelią patyčioms.

Didžiausias dėmesys skiriamas pagrindinei vaikų ugdymo(si) veiklai – žaidimui ir su juo susijusios vaizduotės, fantazijos, noro kurti, judėti, veikti ir pažinti poreikių tenkinimui. Didelis dėmesys skiriamas veikimui lauke, tyrinėjimui, eksperimentavimui, savęs ir aplinkos pažinimui, kritinio mąstymo ugdymui.

Individualius vaikų poreikius padeda tenkinti, jų ugdymosi sėkmingumą užtikrinti pagalbos mokiniui specialistai: psichologas, logopedas, mokytojo padėjėjai, visuomenės sveikatos biuro specialistas.

**Tėvų ir vietos bendruomenės poreikiai.** Pasirinktos pedagogikos ir ugdymo metodai aptarti su tėvais ir jie tenkina tėvų lūkesčius ir poreikius, garantuoja vaiko ugdymo(si) šeimoje ir įstaigoje darną. Tėvai aktyviai dalyvauja organizuojamuose susirinkimuose-diskusijose, mokymuose. Vyksta individualūs pokalbiai su tėvais, kurių metu keliamas tikslas vaikui, siekiant kuo geresnių ugdymosi rezultatų.

Išskirtinis dėmesys telkiamas tėvų, vaikų ir pedagogų bei pedagogų tarpusavio bendradarbiavimui, vaikų tarpusavio santykiams. Tėvai (globėjai, rūpintojai) aktyviai dalyvauja ugdymo(si) procese, bendradarbiauja su mokytojais kartu ugdydami savo vaiką ir kurdami šiltus santykius tarp visų grandžių.

**II SKYRIUS**

**IKIMOKYKLINIO UGDYMO PRINCIPAI**

Programa įgyvendinama vadovaujantis šiais ugdymo principais:

• **Pavyzdžio-pamėgdžiojimo** – didžioji dalis to, ką vaikas išmoksta ikimokykliniame amžiuje, yra perteikiama suaugusiojo veiklos pavyzdžiu. Pedagogai iškelia sau tokius kasdienius uždavinius, kad būtų verti vaikų mėgdžiojimo.

**• Ritmiškumo** – visas ugdymo(si) procesas pagrįstas metų, mėnesio, savaitės ir dienos ritmu, nes tai padeda pajausti bendrą žmogaus ir gamtos gyvenimo ritmą, teikia darnos vaiko vidiniam gyvenimui, suteikia jam stabilumo ir saugumo jausmą.

• **Humaniškumo** – užtikrinamas asmenybės vystymosi vientisumas. Tikima geraisiais vaiko pradais, jo galiomis įveikti sunkumus.

• **Prigimtinių vaiko gebėjimų ir siekio pažinti poreikio principas.** Vaikai iš prigimties yra smalsūs ir aktyvūs, trokšta pažinti pasaulį, todėl siekiama sukurti tokią aplinką, kuri žadintų vaiko aktyvumą, padėtų skleistis jame slypintiems gebėjimams.

• **Individualizavimo** – kiekvienas vaikas į darželį ateina su sava patirtimi, todėl vaikai ugdomi atsižvelgiant į individualią jų raidą, asmenines savybes, siekiama kiekvienam vaikui sudaryti sąlygas augti ir mokytis pagal jo galimybes ir ritmą.

• **Integralumo** – visos vaiko raidos sritys – fizinė, intelektualinė, emocinė, socialinė (valia, jausmai, mąstymas) – yra neatsiejamos.

**• Kūrybiškumo** – vaiko santykis su aplinka formuojamas visame ugdymo(si) procese, kur svarbu ne žinių kiekis, bet sugebėjimas jas kūrybiškai panaudoti.

**• Socialumo** – individo ir bendruomenės, skirtingų socialinių sluoksnių, tautybės – rasių, šeimų įvairovės (mišrios, daugiavaikės, nepilnos) santykio svarba.

• **Estetiškumo** – estetiniai vaiko išgyvenimai – svarbiausias dvasinio brendimo veiksnys, kito asmens ir aplinkos vertingumo ir autentiškumo suvokimo rodiklis.

• **Ugdymo proceso perkėlimo į lauką**. Tai integruotas, patyrimais grįstas ugdymas(is), glaudžiai susietas su mus supančiu pasauliu ir tarpusavio santykiais, ryšiu su gamta.

**III SKYRIUS**

**TIKSLAS IR UŽDAVINIAI**

**Tikslas** – per patyriminį ugdymą sudaryti sąlygas atsiskleisti vaikų kūrybiškumui, savarankiškumui, tolerancijai, iniciatyvumui, prigimtiniams vaiko gebėjimams.

**Uždaviniai:**

* taikant lauko pedagogikos elementus, ugdyti žingeidų, sveiką vaiką;
* taikant humanistinės pedagogikos elementus, ugdyti vaikų vertybines nuostatas, puoselėti natūraliąją motyvaciją;
* taikant Valdorfo pedagogikos elementus, padėti atsiskleisti prigimtiniams vaiko gebėjimams, ugdyti kūrybiškumą, formuoti kultūros pagrindus;
* ugdyti vaiko socialinius įgūdžius per pavyzdį – pamėgdžiojimą;
* kartu su šeima kurti pozityvią, palankią bendravimui ir bendradarbiavimui aplinką.

**IV SKYRIUS**

**UGDYMO TURINYS, METODAI IR PRIEMONĖS**

**Amžiaus tarpsnio ypatumai.**

Valdorfo pedagogika įžvelgia tris pagrindinius vaiko skleidimosi amžiaus tarpsnius nuo 0 iki 7 m., nuo 7 iki 14 m., nuo 14 iki 21 m. Kiekvienam šiam tarpsniui būdingi konkretūs ir reikšmingi fizinio, psichologinio bei dvasinio vystymosi ypatumai. Pirmąjį septynmetį vis dar intensyviai formuojasi vaiko fizinis kūnas:

- nuo gimimo iki 2,5 metų formavimosi procesas intensyviausiai vyksta galvoje, vaikas mokosi

vaikščioti, kalbėti;

- nuo 2,5 iki 5 metų formavimosi jėgos nukreiptos į krūtinės sritį (kvėpavimo ir kraujotakos

organus), ima reikštis atmintis, fantazija, atsiranda prisiminimai;

- nuo 5 iki 7 metų pagrindinės formavimosi jėgos nukreiptos į virškinimo sistemą ir galūnes,

sustiprėja atmintis, ima reikštis vaizduotė.

Pirmasis amžiaus tarpsnis nuo 0 iki 7 m. paremtas ***pamėgdžiojimu ir pavyzdžiu***. Ugdant(is) ikimokyklinio amžiaus vaikams labai svarbiais veiksniais tampa aplinka, ritmas, meilė, pasitenkinimas, fantazija, džiaugsmas, dėkingumas, stebėjimasis. Pasaulį vaikai turi pažinti pojūčiais bei pamėgdžiodami ir juos supantis pasaulis turi būti geras, kurį būtų galima mėgdžioti.

Mokytojai stengiasi nesikišti į natūraliai besiskleidžiančią vaiko esybę. Vaikui rūpestingai ir atsargiai vadovaujama pavyzdžiu. Matydamas pavyzdį ir pamėgdžiodamas, klausydamas pasakų ir visais pojūčiais sugerdamas į save aplinką, vaikas pirmaisiais gyvenimo metais nesąmoningai perima labai daug vertybinės, estetinės ir kitos asmenybės raidą lemiančios informacijos. Gyvas pavyzdys skatina vaiką imtis veiklos – pradėti laisvą žaidimą, kurio metu lengvėja vaizduotė – kūrybinio mąstymo raidos pamatas.

Pirmieji treji vaiko gyvenimo metai yra unikalūs ir be galo svarbūs, nes būtent šiuo laikotarpiu yra formuojami vaiko asmenybės pamatai, jo gebėjimas integruotis jį supančioje aplinkoje bei nutiesiamas bendravimo tiltas su kitais žmonėmis. Supratingai ir pagarbiai priimdami vaiko poreikius bei sudarydami jam tinkamas ugdymo(si) sąlygas, galime sąmoningai formuoti kasdieninį vaiko gyvenimo ritmą. Labai svarbu vystyti artimą ir pastovų santykį su vaiku, kitaip tariant, sukurti tokią meilės kupiną atmosferą, kurioje galėtų skleistis ir bręsti vaiko asmenybė.

Per sąmoningą kasdienį ritmą vaikas yra įvedamas į gyvenimą, kuris turi būti paremtas kasdieniniais paprastais darbais. Vaikui reikia daug laiko išorinio pasaulio tyrinėjimui, susitikimui su kitais, su savimi.

Iš to iškyla keturi ugdymo(si) požymiai:

1. **Suaugusiojo požiūris.** Žvelgiant į vaiką ir apskritai į gyvenimą, svarbu vystyti pasitikėjimo, atvirumo ir dėkingumo požiūrį. Svarbu suprasti reikalingumą ir svarbą tokių prasmingų veiklų kaip valgio gaminimas, tvarkymasis, skalbimas, sodo darbai ir t.t., o taip pat vaikščiojimas ir gamtos tyrinėjimas.
2. **Vaiko aplinka.** Tam, kad patenkintume vaiko poreikius, aplinka turi būti rami, paprasta, šilta ir draugiška. Ji turi užtikrinti saugų tyrinėjimą.
3. **Ritmas kasdieniniame gyvenime.** Kasdieninis ritmas turi būti persmelktas vaiko poreikių supratimu, į kuriuos įeina:

* Dienos ritmas – laikymasis sudarytos dienotvarkės (maitinimasis, veiklos, miegas);
* Savaitės ritmas – kiekviena savaitės diena orientuota į tam tikras integruojamas veiklas;
* Metų ritmas – visos veiklos vyksta atsižvelgiant į metų laiką: pavasaris, vasara, ruduo, žiema.

1. **Bendravimas tarp suaugusiųjų.** Vaikai mokosi pažinti pasaulį per ryšį su kitais. Todėl kiekvienas susitikimas turi būti pagarbus, rūpestingas, ir profesionalus tiek su vaikais, tiek su suaugusiais. Rūpestis ir priežiūra su meile, šiluma, džiaugsmu ir buvimu „čia ir dabar“. Visa tai įgalina vaiką jaustis saugiu ir vysto sveiką savigarbos jausmą

**Aplinka grupėje ir lauke.**

**Grupės aplinka.**

Idealią galimybę vaikui harmoningai skleistis sudaro natūrali ir jauki namų aplinka, atitinkanti vaikų amžių (2 m. ir 3–5 m.). Grupėse kuriama šilta, svetinga, skoninga aplinka. Ji ugdo ir tausoja jutimus (švelniomis spalvomis, panašiomis, kaip gamtoje formomis). Neišbaigti žaislai, medžiagų skiautės, skraistės, pertvaros, kaladėlės, virvės ir kt. aktyvina vaikų vaizduotę, ugdo kūrybiškumą.

Žaislų paprastumas ir įvairovė skatina kurti, parodyti iniciatyvą bei ugdo smalsumą ir norą tyrinėti.

**Lauko aplinka.**

Lauke kuriama vaikų aktyvumą, kūrybiškumą, pojūčius lavinanti, pažintinę veiklą ugdanti aplinka. Taikomi lauko pedagogikos elementai, todėl svarbu, kad aplinka būtų kuo artimesnė gamtai su sudarytomis sąlygomis joje veikti: judėti, tyrinėti, dirbti, atrasti, žaisti ir kt. Teritorija apsodinta obelimis, įvairiais augalais, kuriuos visais metų laikais galima stebėti, aptarti išvaizdos skirtumus bei ypatumus, realiai stebėti gamtos metų rato kaitą. Taikant Valdorfo, Lauko ir Humanistinės pedagogikos elementus kuriame sąlygas atsiskleisti vaiko prigimtiniams gebėjimams. Juos plėtojame ir pildome per:

**Žaidimus** (kūrybinius – laisvuosius, ryto rato, judriuosius). Remdamiesi matomu pavyzdžiu, jį atkartodami vaikai mokosi. Žaidimai padeda atskleisti individualias vaiko savybes, ugdo jo kūrybiškumą, vaizduotę, gebėjimą bendrauti ir bendradarbiauti su bendraamžiais ir kt.

Taip pat prisideda prie kalbos ir smulkiosios motorikos vystymosi, padeda susikaupti, mąstyti, koordinuoti judesius.

**Meninę veiklą:**

**Muzika, šokis –** ritminė veikla, kuri sužadina vaiko fantaziją bei iniciatyvumą veikti. Ritmas sujungia kalbą, muziką ir judesį. Šis derinys neatsiejamas nuo kasdienių veiklų. Dainavimą lydi rankų, kojų, kūno judesiai. Melodijos renkamos paprastos, lengvai įsimenamos (folklorinės), klasikinės, šiuolaikinės. Muzikos instrumentais naudojami aplinkoje randami daiktai ar pačių pasigaminti instrumentai iš antrinių žaliavų.

**Darbeliai** (iš molio, modelino, plastilino, popieriaus, antrinių žaliavų). Lipdydami vaikai lavina smulkiąją motoriką, erdvinį suvokimą, mokosi planuoti savo veiklą.

**Tapyba** (guašas, akvarelė), **piešimas** (pieštukai, kreidelės ir kt.). Iš trijų pagrindinių spalvų (geltonos, raudonos, mėlynos) vaikai skatinami kurti spalvų paletę. Ugdomas kūrybiškumas ir vaizduotė nesikišant į kūrybinį procesą ir nekomentuojant, netaisant atliekamo darbelio detalių. Skatinama kūrybinė laisvė, kuriant nesijaudinama dėl galutinio rezultato sėkmės, nes kiekvienas darbelis atspindi vaiko individualumą, asmeninius gebėjimus.

**Pasakos** (lėlių teatras). Pasitelkiant įvairias balso intonacijas skaitomos pasakos. Lėlių pagalba jos ir suvaidinamos. Taip ugdomos vaiko vaizduotės, kūrybiškumo ir fantazijos galios, nes vaikas stebi tai, ką atlieka mokytoja, vėliau remdamasis pavyzdžiu bando pats atkartoti matytą siužetą, taip vystydamas gebėjimą atpasakoti ar atkurti dialogą. Tokiu būdu puoselėjama kalba, žodynas, lavinama atmintis.

**Šventės.** Švenčių tikslas suburti. Ritmingai pasikartojančios metų šventės, pasiruošimas joms suteikia galimybę vaikams sekti metų laikus ir jų atsikartojimą. Kaip ir kitos šventės, vaikų gimtadieniai prisideda prie dorinių vertybių puoselėjimo. Mokomasi parodyti dėmesį kitam, džiaugtis ir būti dėkingam už mažus dalykus, dalintis ir kt.

**Pažintinę tiriamąją veiklą** (edukacinės erdvės viduje ir lauke). Darbai, veiklos parenkamos priklausomai nuo metų laiko, artėjančių švenčių, grupės gyvenimo įvykių.

**Buities darbus.** Padeda švarintis grupėje: padengti ir nurinkti stalą, mėgdžiodami suaugusius tvarko aplinką (priklausomai nuo metų laiko: grėbia lapus, kasa sniegą ir t.t.).

**Lauko darbus**. Dalyvauja puoselėjant ir prižiūrint aplinką: sėja, sodina, prižiūri vidaus ir lauko augalus, renka derlių.

Vaiko augimas per veiklas:

|  |  |  |  |
| --- | --- | --- | --- |
| Ugdymosi sritys ir veiklos | Vaiko veiksenos | | |
| 2 metai | 2–3metai | 4–5 metai |
| **Komunikavimas**  Kūrybiniai žaidimai  Rato žaidimai  Pirštų žaidimai  Judrieji žaidimai | Stebi kito žaidimą.  Kurį laiką žaidžia tą patį žaidimą.  Ploja, mojuoja žaislu ar daiktu.  Bando atlikti kūno judesius mėgdžiodamas suaugusįjį.  Bando atlikti pirštų judesius.  Eina, bėga ratu kartu su suaugusiuoju.  Juokiasi, džiaugiasi bendravimu su suaugusiuoju.  Juda pirmyn ir atgal kartu su auklėtoja, suploja, pritupia. | Stebi kito žaidimą, domisi kitu vaiku.  Pats ieško draugo žaidimui.  Kalbasi su kitu vaiku.  Naudoja daiktų pakaitalus.  Mėgdžioja draugo žaidimą.  Žaidžia 2–3 vaikų grupelėse.  Atlieka kūno judesius mėgdžiodamas suaugusįjį.  Atlieka pirštų judesius.  Eina, bėga ratu susikabinus ir vienas paskui kitą.  Pritupia, stiebiasi į viršų, lenkiasi ir t.t.  Keičia tempą, kryptį.  Atkartoja auklėtojos sakomus žodžius, frazes.  Išgyvena ritmą, melodiją, lavina kalbą.  Atlieka nesudėtingus pirštelių judesius, lavina smulkiąją motoriką.  Sugniaužia ir atgniaužia kumštį.  Bando atkartoti auklėtojos parodytą pirštų judesį/žaidimą.  Judesiais imituoja tekstą.  Juda pirmyn ir atgal pagal paliepimą.  Atlieka veiksmus, judesius kojomis,  išlaiko pusiausvyrą. | Įvairiai bando (čiupinėja, dėlioja, stumdo ir t.t.) pasirinktus žaislus, tyrinėja įvairias žaislų ir daiktų ypatybes, pratinasi prie tvarkos.  Dalinasi žaislais, stebi kito žaidimą, stengiasi suprasti kito norą.  Sprendžia ką ir kaip žaisti, planuoja, organizuoja savo veiksmus ir realizuoja sumanymus.  Žaisdami įsivaizduoja, fantazuoja, palaiko kitų vaikų įsivaizduojamą situaciją.  Kuria žaidimo aplinką.  Didelėje erdvėje išplėtoja žaidimo siužetą.  Atlieka judesius mėgdžiodamas suaugusįjį.  Šokinėja, pritupia, stiebiasi į viršų, lenkiasi.  Keičia tempą, kryptį, juda lėtai ir greitai, seka ritmiškumą.  Atkartoja, sako mintinai aiškiai tariamus auklėtojos žodžius, frazes, eilėraščius.  Atlieka judesius mėgdžiodami suaugusįjį.  Suglaudžia rankų pirštus pagalvėlėmis.  Paeiliui suliečia vienos rankos pirštų pagalvėles su kitos rankos pirštų pagalvėlėmis.  Pirštais imituoja kirpimą žirklėmis.  Atkartoja auklėtojos parodytą pirštų judesį/žaidimą.  Judesiais imituoja tekstą.  Atlieka veiksmus, judesius abiem kojomis, viena, juda dešinėn, kairėn, pirmyn, atgal.  Orientuojasi didelėje lauko erdvėje, susikuria žaidimo ribas.  Aktyviai veikia didelėje erdvėje, manipuliuoja esama gamtine medžiaga, naudoja fizinę jėgą, lavina pusiausvyrą ir ištvermę. |
| Kalba:  Sakytinė klausymas  Sakytinė kalbėjimas  Rašytinė rašymas  Rašytinė skaitymas | Įdėmiai klausosi suaugusiojo, geba atskirti griežtą ar malonų balso toną.  Supranta klausimus ir prašymus.  Atpažįsta artimiausios aplinkos garsus ir ritmus, jais džiaugiasi.  Suvokia savo, artimųjų vardus, daiktų pavadinimus.  Supranta veiksmų pavadinimus, geba veiksmais atsakyti į klausimus.  Bendravimui vartoja įvairius garsus ir judesius (kartoja ir mėgdžioja jam tariamus garsus ir skiemenis, čiauškia).  Geba pasakyti kelis trumpus žodelius objektams, veiksmams, norams išsakyti, palydi juos judesiu.  Stebi rašančiuosius, domisi įvairiomis rašymo priemonėmis, brauko jomis įvairias linijas.  Vartinėja, žiūrinėja paveikslėlių knygeles, žiūrinėja paveikslėlius;  Palankiai reaguoja į knygelių skaitymą (vartymą) kartu su suaugusiais. | Supranta vaikų ir suaugusiųjų kalbą apie artimiausios aplinkos objektus, reiškinius, santykius, prašymus, klausimus.  Klausosi ir suvokia skaitomus ir pasakojamus trumpus kūrinėlius (eilėraštukus, pasakas, pasakojimas).  Greitai mokosi naujų nesudėtingų žodžių.  Išklauso, supranta ir reaguoja į kelis vienas paskui kitą sekančius prašymus, patarimus, kvietimus.  Noriai komunikuoja pasitelkdami mėgdžiojimą, pakartojimą, veiksmus, mimiką.  Geba kalbėti kelių žodžių sakinukais, klausinėti.  Užduoda klausimus apie tai, ką matė, girdėjo, apie tai, kas įvyko ar ko nori.  Suaugusiojo padedami geba kartoti, užbaigti, deklamuoti girdėtus trumpus kūrinėlius.  Domisi animaciniais filmukais, kalba apie juos, geba užduoti ir atsakyti į klausimus keliais žodžiais, derindami juos pagal giminę, skaičių, linksnį.  Domisi įvairiomis rašymo priemonėmis, spontaniškai brauko popieriaus lape, kraigalioja vertikalias ir horizontalias linijas.  Varto knygeles, žiūrinėja  paveikslėlius ir tekstą, rodo pirštuku, prašo paskaityti.  Geba atpažinti savo mėgstamas knygeles, su paveikslėliais susieti konkrečius daiktus ir juos įvardinti.  Pastebi ir atpažįsta aplinkoje esančias raides, simbolius, žodžius. | Klausosi, supranta, reaguoja į vykstančius pokalbius.  Supranta, kai į jį kreipiamasi ar kalbama ne gimtąja kalba, bando suprasti kalbančiųjų vaikų norus, pasiūlymus.  Klausosi įvairaus turinio tekstų (grožinių, publicistinių, informacinių) apie aplinką, įvairius įvykius, reiškinius, geba klausytis įrašų.  Kalba pats sau, kalba ir pasakoja kitam apie tai, ką žino, veikia, ko nori ar tikisi. Klausinėja,  bendrauja žiūrėdamas į akis.  Geba užmegzti pokalbį kartais laikydamasis elementarių kalbinio etiketo normų.  Bendraudamas remiasi asmenine patirtimi, vis dažniau papildydamas savo kalbą įvairiomis naujomis aplinkybėmis, matytais ir girdėtais dalykais.  Kalba sakiniais, vartoja daugumą kalbos dalių.  Geba sukurti, papasakoti, inscenizuoti įvairius pasakojimus, deklamuoja.  Bando susikalbėti su kitakalbiu vaiku pakartodamas vieną, kitą girdėtą žodį.  Naudoja mimikas, gestus.  Domisi įvairiomis rašymo priemonėmis ir galimybe rašyti.  Keverzonėse ir piešiniuose pasirodo realių raidžių elementai ir raidės (grafiniai vaizdais), kuriais manipuliuojama įvairiose veiklose.  Supranta skirtingų spaudinių funkcijas (kalendorius, valgiaraštis, reklama ir kt.).  Geba nukopijuoti raides ar paprastus žodžius, iliustruoti matytus, girdėtus vaizdus ar literatūrinius kūrinius, bando užrašyti savo vardą ir t.t.  Vaizduoja, jog geba skaityti jam skaitytas knygeles, rodo kad skaito knygelių paveikslėlius ir geba juos aptarti.  Domisi abėcėle ir suvokia, kad kiekviena raidė turi savo pavadinimą ir grafinę raišką.  Pastebi tomis pačiomis raidėmis prasidedančius žodžius.  Geba suprasti kai kurių aplinkoje matomų žodžių prasmę ir pradeda jais manipuliuoti įvairiose veiklose. |
| Skaičiavimas  Matavimas | Gestais, mimika parodo, jog suvokia, ką reiškia yra (nėra), dar, taip (ne).  Susidomi, kai parodomas kitokios formos, dydžio, spalvos daiktas: siekia jį paimti, tyrinėja.  Atkreipia dėmesį į judančius, artėjančius daiktus, daug kartų kartoja matytus veiksmus su daiktais. | Supranta, ką reiškia vienas, dar vienas, du, daug, parodo pirštukais, kiek turi metukų.  Skiria žodžius: mažai (vienas, du) ir daug. Paprašytas duoda kitiems po vieną žaislą, daiktą. Geba išrikiuoti daiktus į vieną eilę.    Žaisdamas stengiasi rasti reikiamos formos, dydžio ar spalvos daiktą.  Nuotraukoje, piešinyje atpažįsta anksčiau matytą daiktą.  Supranta vis daugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti į viršų ir pan.  Tapatina daiktus pagal formą, dydį. Suranda tokios pat spalvos daiktus. Supranta, kad bokštas, kurio viršuje bus didesnės, o apačioje mažesnės kaladėlės, nebus tvirtas.  Supranta ir pradeda vartoti daiktams lyginti skirtus žodžius: didelis – mažas, ilgas – trumpas, sunkus – lengvas, storas – plonas, toks pat – ne toks, kitoks, vienodi – skirtingi ir pan. | Pradeda skaičiuoti daiktus, palygina dvi daiktų grupes pagal daiktų kiekį grupėje.  Padalina daiktus į grupes po lygiai (po du, po tris).  Supranta, kad prie daiktų pridedant po vieną jų skaičius grupėje didėja, o paimant po vieną – mažėja. Pradeda vartoti kelintinius skaitvardžius (pirmas, antras...).  Skaičiuoja bent iki 5. Dėliodamas kelis daiktus, sugeba atsakyti į klausimus: kiek iš viso? Kiek daugiau? Kiek mažiau? Pratęsdamas pasikartojančių daiktų ar elementų seką, nebūtinai laikosi tos pačios jos sudarymo logikos (pvz., iš pradžių gali imti daiktus ar elementus pagal vieną požymį, vėliau – pagal kitą).  Atpažįsta ir atrenka apskritos, keturkampės, kvadratinės formos daiktus, vienodo dydžio ar spalvos daiktus.  Statydamas, konstruodamas, komponuodamas, grupuodamas pradeda atsižvelgti į daikto formą, dydį, spalvą. Labai skirtingus ir vienodus daiktus palygina pagal ilgį, storį, aukštį, masę ir pan. Dydžių skirtumams apibūdinti pradeda vartoti/vartoja žodžius: didesnis – mažesnis, ilgesnis– trumpesnis, storesnis – plonesnis, aukštesnis – žemesnis ir pan. Už save didesnius daiktus vadina dideliais, o mažesnius – mažais.  Skiria trikampę, stačiakampę formas, randa mažai besiskiriančius daiktus. Grupuoja, komponuoja daiktus atsižvelgdamas į jų spalvą, formą arba dydį. Palygindamas daiktų dydžius, naudojasi sąlyginiu matu (trečiu daiktu).  Supranta, ką reiškia sudėlioti nuo mažiausio iki didžiausio ir atvirkščiai. Supranta, kad knygos skaitomos iš kairės į dešinę ir iš viršaus į apačią.  Juda nurodyta kryptimi.  Skiria ir žodžiais išreiškia erdvinius daikto santykius su savimi: priešais mane, už manęs, šalia manęs, mano kairėje ir pan. Pradeda suvokti praeitį, dabartį, ateitį.  Skiria sąvokas šiandien, vakar, rytoj. |
| **Menai**  Muzika  Dailė ir darbeliai  Vaidyba/lėlių teatras | Reaguoja į muzikos garsus, melodijas, garso intonacijas, judesius, suklusdamas, sutelkdamas žvilgsnį, nutildamas arba pradėdamas judėti, krykštaudamas.  Išgauna garsus su įvairiais aplinkoje esančiais daiktais.  Suklusta išgirdus garsą.  Trepsi, tūpinėja, pliaukši, ploja skambant muzikos garsams.  Storu pieštuku, teptuku, kreidele baksnoja, brauko, tepinėja palikdamas pėdsakus (taškus, įvairių krypčių linijų brėžius, dėmes).  Domisi ir džiaugiasi dailės priemonėmis, jas liečia, apžiūrinėja, varto.  Žaidžia, „tapo“ rankomis ant didelių popieriaus lapų.  Kalbinamas, žaidinamas reiškia emocijas, norus įvairiomis balso intonacijomis, veido mimika, lingavimu, plojimu, mojuodamas žaislu, daiktu.  Krykštauja, juokiasi kykuojami, jodinami, kutenami.  Kartais pamėgdžioja parodytus veiksmus.  Trumpam susidomi pirštukinėmis, pirštininėmis, lazdelinėmis lėlėmis, noriai jas liečia. | Niūniuoja, suklūsta išgirdus žinomą garsą, muziką.  Išgyvena ritmą, melodiją, lavina kalbą.  Įpina į dainavimą judesius ir garsus (plojimą, trepsėjimą ir kt.).  Ritmiškai juda.  Jaučia ritmą: pritupia, atsistoja, sukasi.  Įdėmiai klausosi muzikos ir aplinkos garsų, spontaniškai žaidžia balso intonacijomis, rankų ir kojų judesiais, mėgdžioja žaidimų judesius daiktu.  Drauge su pedagogu žaidžia muzikinius žaidimus, jų tekstą imituoja rankų, kūno judesiais.  Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas.  Tyrinėdamas dailės medžiagas ir priemones atranda skirtingus veikimo jomis būdus (brauko pirštais, varvina dažus, maigo tešlą).  Spontaniškai keverzoja rankų judesių piešinius, juos apžiūrinėja. Džiaugiasi dailės priemonės (tirštų dažų, minkštos tešlos) paliekamu pėdsaku ir patiriamais jutimais, siekia pakartoti ir pratęsti įdomią patirtį.  Piešia įvairias linijas, jas jungia į formas vis labiau koordinuodamas rankų judesius. Bando ką nors pavaizduoti (mamą, mašiną). Savo abstrakcijose įžvelgia daiktus ar įvykius.  Piešdamas, spauduodamas, tapydamas, lipdydamas, konstruodamas labiau mėgaujasi procesu, o ne rezultatu.  Pratinasi orientuotis popieriaus lape,  mokosi laikyti ir naudotis teptuku, dažais.  Susipažįsta su spalvomis.  Domisi ir tiria popieriaus ypatybes (lanksto, karpo, plėšo).  Plėšo popieriaus skiautes, jas klijuoja, dėlioja.  Mokinasi minko plastiliną, tešlą, bando lipdyti įvairias formas, pratinasi saugiai elgtis su priemonėmis, jų neragauti, nesidėti į burną.  Žaidžiant sūpavimo, kykavimo, jodinimo, kutenimo, pirštukų žaidimus bei žaidinimus mėgdžioja įvairias išgirstas intonacijas, parodytus veiksmus. Įvairius jausmus, norus rodo judesiais ir veiksmais (pamojuoja, apkabina).  Žaisdamas su daiktu ar žaislu atlieka matytus veiksmus, judesius.  Įvairiai intonuodamas kalba apie tai, ką daro.  Mėgdžioja šeimos narių, kitų suaugusiųjų kalbą, veiksmus.  Noriai stebi neilgus lėlių teatro pasirodymus, tyrinėja įvairias lėles, bando atkartoti kelis matyto vaidinimo elementus. | Niūniuoja, dainuoja, atpažįsta garso galimybes (tyliai, garsiau, garsiai).  Suvokia melodijos nuotaikas (linksma, liūdna), įpina į dainavimą judesius ir garsus (plojimas ir kt.).  Groja, improvizuoja muzikos instrumentais ir daiktais.  Išgauna ritmą muzikos instrumentais.  Jaučia ritmą erdvėje kūnui nekeičiant padėties: siūbuoja, pritupia, sukasi.  Šoka sukamuosius (kai sukamasi poroje) ratelius, paprastų žingsnių (paprastasis, aukštas paprastasis, stangrus, pritupiamasis) autorinius ir penkių–šešių natūralių judesių (bėga, sukasi, pašoka ir kt.) šokius.  Patirtį išreiškia įvairiomis linijomis, jų deriniais, dėmėmis, geometrinėmis ir laisvomis formomis, spalvomis, išgaudamas šiek tiek atpažįstamus vaizdus, objektus, juos įvardija.  Objektus vaizduoja ne tokius, kokius mato, o tokius, ką apie juos žino. Kuria pagal išankstinį sumanymą, kuris procese gali kisti.  Eksperimentuoja tapybos, grafikos, mišriomis dailės priemonėmis ir medžiagomis.  Pasiruošia darbui reikalingas priemones (lapus, akvarelę, plastiliną ir kt.).  Tyrinėja plastilino, molio, tešlos savybes, minko tarp delnų, formuoja rutuliuką, gyvatėlę ir sudėtingesnes formas.  Džiaugiasi savo padarytu darbu,  darbelius panaudoja savo žaidimuose.  Geba naudotis žirklėmis ir klijais.  Plėšo ir klijuoja popieriaus skiautes, lanksto nesudėtingus lankstinius.  Pagal metų laiką tyrinėja, stebi ir pritaiko įvairią gamtinę medžiagą kūrybiniams darbeliams.  Žaisdami atkuria matytų situacijų fragmentus, panaudoja tikrus daiktus, reikmenis, drabužius.  Vaidindamas stalo, lėlių teatre, vaizduoja realistinį ir fantastinį siužetą, išplėtoja vyksmą dialogu, monologu, keisdamas balso intonacijas. Išreiškia savo norus, jausmus, mintis, baimes. Susikuria ištisą žaidimo aplinką, panaudodamas daiktus, drabužius, reikmenis.  Sukaupia dėmesį stebėdami suaugusiųjų vaidinimus.  Geba vaidinti su pirštukinėmis lėlėmis.  Lėlei priskiria savo išgyvenimus, sieja ją su savo vidiniu pasauliu.  Geba sukioti riešą vaidindami su lėlėmis.  Iš aplinkos atsirenka daiktus reikalingus vaidinimui.  Sieja veiksmą su žodžiais, noriai vaidina kitiems.  Tariasi, bendrauja kurdami teatrą. |
| **Socialinis ir emocinis ugdymas**  Gyvenimo įgūdžiai (valgymas, asmens higiena, rengimasis, prausimasis). | Bando savarankiškai valgyti ir gerti iš puodelio.  Žaidžia su vandeniu, vandenyje.  Pavalgius nusiima seilinuką. | Pats pavalgo, geria iš puoduko.  Pasako, ko nori ir ko nenori valgyti.  Turi susiformavusius tuštinimosi įgūdžius.  Parodo, kai kelnės šlapios, moka naudotis tualetu.  Jaučia ir pastebi, kai veidas ir rankos nešvarios, bando praustis, nusišluostyti veidą, rankas.  Mokosi savarankiškai apsirengti ir nusirengti.  Mėgina apsiauti batus, apsivilkti.  Gali nusivilkti paltą megztinį, marškinius.  Nusimauna kojines ir nusiauna batus.  Bando sudėti, sulankstyti ir pasidėti savo drabužius. | Valgo gana tvarkingai ar tvarkingai. Pasako, kodėl reikia plauti vaisius, uogas, daržoves.  Padeda suaugusiajam serviruoti ir po valgio sutvarkyti stalą.  Dažniausiai  savarankiškai naudojasi tualetu ir susitvarko juo pasinaudojęs.  Šiek tiek padedamas apsirengia ir nusirengia, apsiauna ir nusiauna batus.  Šiek tiek padedamas plaunasi rankas, prausiasi, nusišluosto rankas ir veidą.  Priminus čiaudėdamas ar kosėdamas prisidengia burną ir nosį.  Žaisdamas, ką nors veikdamas stengiasi saugoti save ir kitus.  Priminus stengiasi sėdėti, stovėti, vaikščioti taisyklingai. |
| Darbinė veikla  Buities darbai  Darbai kieme | Pirštais liečia maisto produktus,  noriai skanauja, ragauja.  Kartu su mokytoja ar mokytojos padėjėja nuneša žaislą į vietą.  Su suaugusiojo pagalba bando valyti stalą.  Mokinasi nusinešti geriamo vandens puodelį.  Stebi mokytojos darbus lauke.  Kartu su suaugusiuoju nuneša šakelę ar akmenėlį, neša kibiriuką. | Suberia į indą ingredientus, bando maišyti/maišo tešlą.  Mėgdžioja mokytoją kočiodamas tešlą, formelėmis spaudžia iškočiotą tešlą.  Padeda pakabinti švarius rankšluostėlius.  Plauna žaisliukus.  Prižiūri augalus, juos laisto, sutvarko žaisliukus, atranda jų vietą, valo dulkes.  Pažaidę smėlio dėžėje, susirenka žaisliukus, padeda prižiūrėti augalus.  Neša šiukšles, lapus mažuose kibirėliuose, mokinasi grėbti. | Padedant auklėtojai sudeda produktus į tešlą, minko tešlą.  Užuodžia ir iš kvapo atpažįsta kai kuriuos produktus.  Ragauja ir bando nusakyti (nusako) skonį.  Kočioja tešlą, gamina salotas.  Naudojant formeles pjausto figūras.  Mokosi pjaustyti maisto produktus naudojant peilį.  Padeda tvarkyti ir švarintis grupėje;  Padeda padengti ir nurinkti indus;  Mėgdžiodami suaugusiuosius šluoja, valo dulkes, plauna žaislus, lanksto stalo servetėles, plauna indus.  Padeda suaugusiems sėti ir sodinti gėles, daržoves, jas auginti ir prižiūrėti.  Padeda suaugusiems prižiūrėti augalus darže (gėlyne), juos laistyti, ravėti.  Mėgdžiodami suaugusiuosius tvarko lauko aikštelę (grėbia, kasa sniegą ir t.t.). |
| **Pasaulio pažinimas**  Pažintinė-tiriamoji veikla  Tyrinėjimas | Domisi aplinka, sutelkia dėmesį į arti esančius veidus, daiktus.  Reaguoja į skirtingus vaizdus, paviršius, kvapus, garsus, skonius.  Atpažįsta artimus žmones, žaislus, daiktus.  Pastebi ir stebi, bando paliesti vabalus, gyvūnus.  Stengiasi pamatyti, išgirsti, paliesti, paimti, paragauti žaislus ir kitus daiktus.  Reaguoja į tai, kas vyksta aplinkui, bando dalyvauti (mimika, judesiai, garsai).  Tyrinėja smėlį, žolę. | Stebi ir atpažįsta artimiausią savo aplinką, orientuojasi grupės, darželio, namų aplinkoje.  Pažįsta ir pavadina kai kuriuos gyvūnus, žmones, daiktus, jų atvaizdus.  Žino kai kurių daiktų paskirtį ir jais naudojasi (šukos, šaukštas, nosinaitė).  Atpažįsta ir pavadina artimiausioje aplinkoje esančius augalus (sodo, daržo, lauko), gyvūnus, daiktus, domisi jais.  Skiria atskirus gamtos reiškinius.  Pasako savo ir savo šeimos narių vardus.  Dalyvauja prižiūrint augalus ar gyvūnus.  Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti.  Patikusį veiksmą prašo pakartoti daug kartų.  Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. | Pažįsta gyvenamosios vietovės objektus (namai, automobiliai, keliai, parduotuvės ir pan.).  Pasako miesto, gatvės, kurioje gyvena, pavadinimus, savo vardą ir pavardę.  Pastebi pasikeitimus savo aplinkoje.  Pastebi ir nusako aiškiausiai pastebimus gyvūnų ir augalų požymius.  Atpažįsta gamtoje ar paveiksluose dažniausiai sutinkamus gyvūnus, medžius, gėles, daržoves, grybus, pasako jų pavadinimus.  Pasako metų laikų pavadinimus ir būdingus jiems požymius, skiria daugiau gamtos reiškinių (rūkas, pūga, šlapdriba).  Pasakoja apie savo šeimą, jos buitį, tradicijas.  Moka papasakoti apie savo gimtąjį miestą ar gyvenvietę. Pasako savo gatvės pavadinimą. Įvardija kelis žinomus gimtojo miesto objektus.  Gali savarankiškai nueiti į valgyklą ar kt.  Atranda buities prietaisų, jų panaudojimo galimybes.  Atpažįsta ir įvardija ne tik naminius, bet ir kai kuriuos laukinius gyvūnus.  Skiria daržoves, vaisius, uogas, nusako, kaip juos naudoti maistui.  Domisi dangaus kūnais, gamtos reiškiniais, kurių negali pamatyti (pvz., ugnikalnių išsiveržimas, žemės drebėjimas, smėlio audra).  Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko.  Žaisdamas tyrinėja, išbando daiktus bei medžiagas (pvz., plaukia ar skęsta, rieda ar sukasi ratu, tinka daiktai vienas prie kito, ar ne ir pan.).  Stebi orų kaitą. |
| **Judėjimas ir sveikata**  Fizinis aktyvumas, sveika gyvensena | Sėdi, šliaužia, ropoja pirmyn ir atgal, įkalnėn ir nuokalnėn, lipa laiptais aukštyn ir žemyn – savarankiškai ar su suaugusiojo pagalba.  Ko nors įsitvėręs atsistoja, stovi laikydamasis ar savarankiškai, žingsniuoja laikydamasis, vedamas arba savarankiškai, išlaiko pusiausvyrą.  Tikslingai siekia daikto, rankos judėjimą seka akimis, pačiumpa ir laiko daiktą saujoje, paglosto žaislą jo nečiupdamas, kiša jį į burną, purto, mojuoja, stuksena, gniaužo, dviem pirštais – nykščiu ir smiliumi suima smulkų daiktą, perima daiktus iš vienos rankos į kitą. | Savarankiškai atsistoja, stovi, atsitupia, pasilenkia, eina į priekį, šoną ir atgal.  Eina stumdamas ar tempdamas daiktą.  Bėga tiesiomis kojomis, atsisėdęs ant riedančio žaislo stumiasi kojomis.  Pralenda per kliūtis keturpėsčia, padedamas lipa laiptais aukštyn pristatomuoju žingsniu.  Spiria kamuolį išlaikydamas pusiausvyrą, ridena, meta, gaudo kamuolį.  Pastovi ant vienos kojos (3–4 sekundes).  Tikslingai skirtingu ritmu eina ten, kur nori, vaikščiodamas apeina arba peržengia kliūtis, eina plačia (25–30 cm) linija.  Bėga keisdamas kryptį, greitį.  Pradeda lipti ar lipa ir nulipa laiptais pakaitiniu žingsniu laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją, spiria kamuolį.  Geriau derina akies-rankos, abiejų rankų, rankų ir kojų judesius, tiksliau konstruoja, veria ant virvutės sagas, ridena, mėto, gaudo kamuolį, įkerpa popieriaus kraštą. | Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis.  Eina ant pirštų galų, eina siaura (5 cm) linija, gimnastikos suoleliu, lipa laiptais aukštyn ir žemyn nesilaikydamas už turėklų, šokinėja abiem ir ant vienos kojos, nušoka nuo paaukštinimo.  Mina ir vairuoja triratuką.  Pieštuką laiko tarp nykščio ir kitų pirštų, tiksliau atlieka judesius plaštaka ir pirštais (ima, atgnybia, suspaudžia dviem pirštais, kočioja tarp delnų) bei ranka (mojuoja, plasnoja).  Ištiestomis rankomis pagauna didelį kamuolį.  Judesius tiksliau atlieka kaire arba dešine ranka, koja.  Eina pristatydamas pėdą prie pėdos, pakaitiniu ir pristatomuoju žingsniu, aukštai keldamas kelius, atlikdamas judesius rankomis, judėdamas vingiais.  Greitas, vikrus, bėgioja vingiais, greitėdamas ir lėtėdamas, išsisukinėdamas, bėga ant pirštų galų.  Šokinėja abiem kojomis vietoje ir judėdamas pirmyn, ant vienos kojos, peršoka žemas kliūtis, pašoka siekdamas daikto.  Laipioja lauko įrenginiais.  Spiria kamuolį iš įvairių padėčių į taikinį. Pieštuką ir žirkles laiko beveik taisyklingai.  Tiksliai atlieka sudėtingesnius judesius pirštais ir ranka (veria ant virvelės smulkius daiktus, sega sagas).  Meta kamuolį iš įvairių padėčių, į taikinį, tiksliau gaudo, mušinėja; Įsisupa ir supasi sūpynėmis. |

**Tėvų ir pedagogų bendradarbiavimo formos**.

**Individualūs pokalbiai,** konsultacijos. Šių pokalbių metu tėvai išsako savo lūkesčius, norus bei pageidavimus. Pedagogas sužino svarbią informaciją apie vaiką, bei pateikia žinių apie vaiko savijautą, adaptaciją, individualų vystymąsi, poreikius ir ugdymo prioritetus.

**Tėvų susirinkimai**. Jų metu aptariami įvairūs ugdomosios veiklos aspektai. Susirinkimų metu tėvai susipažįsta su visa pedagogų komanda: mokytojomis, pagalbos mokiniui specialistais. Aptariami artimiausi renginiai, šventės, supažindinama su švenčių specifika, pasiekimais.

Bendri renginiai – šventės, spektakliai, mugės – organizuojami pedagogų ir tėvų iniciatyva. Vyksta aktyvus bendradarbiavimas.

**Talkos** – tai betarpiškas bendradarbiavimas su tėvais puošiant, puoselėjant aplinką, įrengiant saugią ir estetišką vaikų buvimo vietą. Priimamas bendras sprendimas, ką reikia atlikti (sodinti, įrengti sūpuokles, atvežti smėlį, sukasti kalnelį ir pan.).Tokiu būdu šeima ir įstaiga nėra viena nuo kitos izoliuotos sistemos.

**Anketiniai tyrimai** – mokslo metų pradžioje tėvai užpildo anketą apie vaiką ir šeimą pagal iš anksto pateiktus klausimus.

**V SKYRIUS**

**UGDYMO PASIEKIMAI IR JŲ VERTINIMAS**

Vaikų ugdymo(si**) pasiekimai** – tai ugdymo(si) procese įgyti vaikų gebėjimai, žinios, supratimas ir nuostatos.

**Vertinimas** – tai informacijos apie vaiką, jo ugdymo(si) ypatumus bei daromą pažangą kaupimas ir apibendrinimas.

**Vertinimo principai:**

* objektyvus ir visapusiškas;
* humaniškas, neįžeidžiantis vaiko orumo, konfidencialus;
* skatinantis ir žadinantis sėkmės pojūtį;
* suteikiantis pasitikėjimo savimi ir savo jėgomis, ugdantis savo vertės jausmą.

Vaiko ugdymo pasiekimus vertiname, kad pažintume vaiką, jo poreikius, interesus, galimybes, išsiaiškintume vaiko turimą patirtį, nustatytume individualų ugdymosi tempą, atskleistume vaiko pastangas ir pažangą bei skatintume jo ugdymąsi, reflektuotume, numatytume ugdymo tikslus ir uždavinius vaikų grupei, apibendrinę sukauptą vertinimo informaciją, koreguotume ugdymo planus, pateiktume vertinimo informaciją vaikui, vaiko tėvams.

**Informacijos apie vaiko pasiekimus ir pažangą rinkimo metodai ir būdai:**

* vaiko stebėjimas natūralioje kasdieninėje veikloje;
* pokalbis su vaiku, tėvais (globėjais, rūpintojais), pagalbos mokiniui specialistais;
* tėvų (globėjų, rūpintojų) apklausa, anketavimas;
* vaiko darbų aplankas ,,Augu ir keičiuosi“;
* apibendrinamasis vaikų pasiekimų vertinimas.

**Vertinimo dažnumas:** apibendrinamieji vaiko pasiekimų vertinimai atliekami du kartus per metus: metų pradžioje (spalio mėn.) – kai siekiame pažinti naujai atvykusio į grupę vaiką ar, kaip paaugo ir pasikeitė vaikai per vasaros laikotarpį; mokslo metų pabaigoje (gegužės mėn.) – kokią pažangą vaikas yra padaręs, atsižvelgiant į tai, kaip pavyko pasiekti tai, kas buvo suplanuota.

**Vertinimo vykdytojai ir dalyviai:**

**Ikimokyklinio ugdymo mokytojai**. Jie vertina vaiko pasiekimus pagal programos turinį ir pagal penkias vaiko ugdymosi sritis: pasaulio pažinimas, komunikavimas, judėjimas ir sveikata, socialinis ir emocinis ugdymas, menai.

**Vaikas.** Dalyvauja vertinant jo pasiekimus ir pažangą.

**Tėvai** (globėjai, rūpintojai). Teikia grįžtamąjį ryšį apie vaiko pažangą individualiu pokalbiu.

**Pagalbos mokiniui specialistai**. Fiksuoja vaiko kalbos, bendravimo, elgesio pasiekimus.

**Informacijos apie vaiko pasiekimus dokumentavimas:** informacija apie vaiko pasiekimus nuolat kaupiama ir apibendrinama vaiko pasiekimų ir pažangos aplanke ,,AUGU IR KEIČIUOSI“ , kuriame turi būti kaupiami bent 9 vaiko darbeliai, užrašytos vaikų mintys, mokytojo komentarai. Tai savotiškas vaiko dienoraštis, kuriame užrašoma, kas vaikui buvo įdomu, kaip jam sekėsi, kas pavyko. Vaiko aplankas pradedamas kaupti nuo jo atvykimo į ugdymo įstaigą iki kol baigs ikimokyklinio ugdymo įstaigą.Jis skirtas padėti mokytojams tikslingai stebėti vaikų ugdymo(si) pasiekimus, pažangą, atpažinti jų ugdymo(si) poreikius. Aplanke pateikiami duomenys apie vaiką; vaiko ugdymosi pasiekimai pagal penkias vaiko gebėjimų kompetencijas. Apibendrinamasis vaikų pasiekimų vertinimas fiksuojamas dokumentavimo formoje (žr. priedas Nr. 1, Nr. 2, Nr. 3). Naudojant įvairius vaiko pasiekimų vertinimo duomenis, stebima, kaip auga vaiko gebėjimai, kokia daroma pažanga.

**Vertinimo informacija naudojama** vaikų tėvams (globėjams, rūpintojams) teikiant informaciją individualiai pagal poreikį, mokytojui planuojant ugdymo procesą, numatant vaiko ugdymo individualizavimo galimybes, numatant savo kaip pedagogo kompetencijų tobulinimo sritis, veiklos įsivertinimo rezultatus.

**VI SKYRIUS**

**NAUDOTA LITERATŪRA IR INFORMACIJOS ŠALTINIAI**

1. Lietuvos Respublikos Švietimo įstatymas (1991, Nr. 23-593; 2003, Nr. 63-2853).

2. Lietuvos Respublikos švietimo ir mokslo ministro 2001-10-30 įsakymas Nr. 1446 „Dėl netradicinio ugdymo koncepcijos“.

3. Lietuvos Respublikos švietimo ir mokslo ministro 2004-05-17 įsakymas Nr. 761 „Dėl Valdorfo pedagogikos Lietuvoje sampratos“ (2004, Nr. 83-3031).

4. Lietuvos Respublikos švietimo ir mokslo ministro 2007-02-07 įsakymas Nr. 179 „Dėl rengimo šeimai ir lytiškumo ugdymo programos patvirtinimo“.

5. Andriekienė R. M., Ruzgienė A. Ankstyvosios vaikystės pedagogika. Klaipėda. 2001.

6. Bitinas B. Ugdymo filosofija. Vilnius: Enciklopedija. 2000.

7. Blatman E., Kišnikas R. Vaikų žaidimai. Žaidimai ir žaislai. Vilnius. 2000.

8. Brochmann I. Vaikų piešinių paslaptys. Vilnius: Presvika. 1998.

9. Dodge D. T., Rudick Sh., Berke K. Ankstyvojo amžiaus vaikų kūrybiškumo ugdymas. Vilnius: Presvika. 2008.

10. Europos tėvų teisių ir pareigų chartija. Vilnius: Švietimo ir mokslo ministerijos Švietimo aprūpinimo centras. 2004.

11. Goebel W., Glochler M. Padėkime augti. Vilnius. 2006.

12. Grinevičienė N. Vaikystės žaidimai. Kaunas. 2002.

13. Griunelius E. M. Ankstyvosios vaikystės pedagogika: Valdorfo vaikų darželis. Vilnius: Lietuvos Valdorfo pedagogikos centras. 1999.

14. Ikimokyklinio amžiaus vaikų pasiekimų aprašas. Vilnius: Švietimo ir mokslo ministerijos

Švietimo aprūpinimo centras. 2014.

15. Ikimokyklinio ugdymo metodinės rekomendacijos. Vilnius: Švietimo ir mokslo ministerijos

Švietimo aprūpinimo centras. 2015.

16. Langas P. Tegul vaikai auga neskubinami. Vilnius: Lietuvos Valdorfo pedagogikos centras. 2004.

17. Langas P., Piūler S. Vaikystė pavojuje. Vilnius: Lietuvos Valdorfo pedagogikos centras. 2002.

18. Musteikienė G. Žaidimai rankų pirštams mankštinti. Šiauliai. 2001.

19. Metodinės rekomendacijos ikimokyklinio ugdymo programai rengti. Vilnius: Švietimo aprūpinimo centras. 2006.

20. Monkevičienė O. Ankstyvojo ugdymo vadovas. Vilnius: Minklės. 2001.

21. Ozmon H. A., Craver S.M. Filosofiniai ugdymo pagrindai. Vilnius: Lietuvos Respublikos švietimo ir mokslo ministerijos leidybos centras. 1996.

22. Scott D. Sampson Kaip užauginti gamtos vaiką. Vilnius: Vaga. 2016.

23. Šteineris R. Vaiko ugdymas dvasios mokslo požiūriu. Vilnius: Lietuvos Valdorfo pedagogikos centras. 1998.

24. Šteineris R. Žmogiškosios esybės vystymasis. Vilnius: Lietuvos Valdorfo pedagogikos centras. 2000.

25. Žilienė D. Žmogaus slėpiniai ir pedagogika. Vilnius: Lietuvos Valdorfo pedagogikos centras. 1997.

26. Meyer R. The Wisdom of fairy tales. Edinburgh: Florins Books Anthroposophy Press. 1995.

27. <http://laukodarzelis.lt>

––––––––––––––––––––––––––––––––––

Vilkaviškio r. Sūdavos pagrindinės mokyklos

ikimokyklinio ugdymo programos

1 priedas

**VILKAVIŠKIO R. SŪDAVOS PAGRINDINĖ MOKYKLA**

**VAIKO UGDYMOSI PASIEKIMŲ APRAŠAS**

**\_\_\_\_\_\_\_\_\_\_\_\_\_ M. M.**

**Ikimokyklinio ugdymo grupė**

**3–4 metų vaiko ugdymosi pasiekimų vertinimas**

**Bendros žinios apie vaiką:**

|  |  |
| --- | --- |
| **Vaiko vardas, pavardė, amžius** |  |

**Stebima vaiko raida rudenį (spalio mėn.) ir pavasarį (gegužės mėn.). Vaiko raida pažymima simboliu, „+“ prie atitinkamos skilties pagal vaiko pasiektus gebėjimus.**

|  |  |  |  |  |  |  |
| --- | --- | --- | --- | --- | --- | --- |
|  | ***Pasiekimai rudenį*** | | | ***Pasiekimai pavasarį*** | | |
| ***Vaiko ugdymo(si) sritys / požymiai*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** |
| ***Pasaulio pažinimas*** |  |  |  |  |  |  |
| Geba sutelkti dėmesį atlikdamas mėgstamą veiklą |  |  |  |  |  |  |
| Domisi aplinka, tyrinėja |  |  |  |  |  |  |
| Įvairiai eksperimentuoja su daiktais, aiškinasi jų savybes |  |  |  |  |  |  |
| Geba manipuliuoti daiktais ir jų grupėmis |  |  |  |  |  |  |
| ***Komunikavimas*** |  |  |  |  |  |  |
| Kalba sakiniais, sudarytais iš 3–4 žodžių |  |  |  |  |  |  |
| Kalba prijungiamaisiais sakiniais |  |  |  |  |  |  |
| Klausinėja: kam? kada? kodėl? |  |  |  |  |  |  |
| Įvardija objektą, veiksmą, reiškinį |  |  |  |  |  |  |
| Geba papasakoti rišlų kelių sakinių tekstą pagal pateiktus klausimus |  |  |  |  |  |  |
| ***Judėjimas ir sveikata*** |  |  |  |  |  |  |
| Geba keisti judesių tempą pagal žodį, muziką, kitą signalą |  |  |  |  |  |  |
| Geba užlipti ir nulipti nuo kėdės, suolo |  |  |  |  |  |  |
| Mėto ir gaudo kamuolį |  |  |  |  |  |  |
| Geba peržengti neaukštas kliūtis |  |  |  |  |  |  |
| Laikosi higienos įgūdžių (plaunasi rankas prieš valgį) |  |  |  |  |  |  |
| Stengiasi savarankiškai apsirengti |  |  |  |  |  |  |
| ***Socialinis ir emocinis ugdymas*** |  |  |  |  |  |  |
| Kalba, bendrauja su suaugusiais ir vaikais |  |  |  |  |  |  |
| Pradeda žaisti įvairius žaidimus drauge su bendraamžiais |  |  |  |  |  |  |
| Geba dalytis |  |  |  |  |  |  |
| Pratinasi pasitikėti savo gebėjimais |  |  |  |  |  |  |
| Pratinasi atpažinti ir įvardinti savo jausmus |  |  |  |  |  |  |
| ***Menai*** |  |  |  |  |  |  |
| Geba pasitelkti vaizduotę kurdamas, muzikuodamas |  |  |  |  |  |  |
| Savitai vaizduoja žmones, gyvūnus, augalus, kt. |  |  |  |  |  |  |
| Noriai klauso, atlieka, dalyvauja muzikinėje veikloje |  |  |  |  |  |  |
| Geba pasirinkti meno raiškos priemones |  |  |  |  |  |  |
| Originaliai vaizduoja aplinkoje esančius daiktus, reiškinius |  |  |  |  |  |  |

**IŠVADOS APIE VAIKO PASIEKIMUS**

**Mokytojo (rekomendacijos, komentaras)**

**Ruduo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pavasaris:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vilkaviškio r. Sūdavos pagrindinės mokyklos

ikimokyklinio ugdymo programos

2 priedas

**VILKAVIŠKIO R. SŪDAVOS PAGRINDINĖ MOKYKLA**

**VAIKO UGDYMOSI PASIEKIMŲ APRAŠAS**

**\_\_\_\_\_\_\_\_\_\_\_\_\_ M. M.**

**Ikimokyklinio ugdymo grupė**

**4–5 metų vaiko ugdymosi pasiekimų vertinimas**

**Bendros žinios apie vaiką:**

|  |  |
| --- | --- |
| **Vaiko vardas, pavardė, amžius** |  |

**Stebima vaiko raida rudenį (rugsėjo–spalio mėn.) ir pavasarį (balandžio–gegužės mėn.). Vaiko raida pažymima simboliu, „+“ prie atitinkamos skilties pagal vaiko pasiektus gebėjimus.**

|  |  |  |  |  |  |  |
| --- | --- | --- | --- | --- | --- | --- |
|  | ***Pasiekimai rudenį*** | | | ***Pasiekimai pavasarį*** | | |
| ***Vaiko ugdymo(si) sritys / požymiai*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** |
| ***Pasaulio pažinimas*** |  |  |  |  |  |  |
| Geba sutelkti dėmesį atlikdamas tam tikrą veiklą |  |  |  |  |  |  |
| Domisi aplinka, tyrinėja, eksperimentuoja |  |  |  |  |  |  |
| Geba apibūdinti įvairių daiktų atskirus požymius |  |  |  |  |  |  |
| Geba palyginti daiktus (pagal aukštį, dydį, kt.) |  |  |  |  |  |  |
| Žino daiktų paskirtį ir geba įvairiai juos panaudoti savo veikloje |  |  |  |  |  |  |
| Pagal turimą patirtį nustato reiškinių priežastingumą |  |  |  |  |  |  |
| ***Komunikavimas*** |  |  |  |  |  |  |
| Geba papasakoti apie save, šeimos narius |  |  |  |  |  |  |
| Kalba sakiniais |  |  |  |  |  |  |
| Įvardija objektą, veiksmą, reiškinį |  |  |  |  |  |  |
| Įvardija tai, ką geba atlikti |  |  |  |  |  |  |
| Supranta žodžių prasmę |  |  |  |  |  |  |
| Geba papasakoti pasakojimą, istoriją |  |  |  |  |  |  |
| ***Judėjimas ir sveikata*** |  |  |  |  |  |  |
| Geba greitai ir tolygiai bėgti, lengvai sustoti |  |  |  |  |  |  |
| Geba šokti į tolį įsibėgėjus |  |  |  |  |  |  |
| Geba šokinėti ant vienos kojos |  |  |  |  |  |  |
| Kontroliuoja savo veiksmus |  |  |  |  |  |  |
| Geba išlaikyti pusiausvyrą stovėdamas ant vienos kojos |  |  |  |  |  |  |
| Pakankamai išlavėjusi smulkioji motorika (geba užsisegti užtrauktuką, sagas, kt.) |  |  |  |  |  |  |
| Laikosi higienos įgūdžių |  |  |  |  |  |  |
| ***Socialinis ir emocinis ugdymas*** |  |  |  |  |  |  |
| Geba valdyti savo emocijas, įvardija savo jausmus |  |  |  |  |  |  |
| Geba įsijausti į kito būseną (užjausti, džiaugtis, kt.) |  |  |  |  |  |  |
| Gali priimti sprendimus, spręsti problemas |  |  |  |  |  |  |
| Geba bendrauti, drauge veikti su bendraamžiais |  |  |  |  |  |  |
| Geba dalytis |  |  |  |  |  |  |
| Dažnai rodo iniciatyvą, pasitiki savimi |  |  |  |  |  |  |
| ***Menai*** |  |  |  |  |  |  |
| Geba pasitelkti vaizduotę kurdamas, muzikuodamas |  |  |  |  |  |  |
| Vaizduoja žmones, gyvūnus, augalus, kt. |  |  |  |  |  |  |
| Noriai klauso, atlieka, dalyvauja muzikinėje veikloje |  |  |  |  |  |  |
| Geba pasirinkti meno raiškos priemones |  |  |  |  |  |  |
| Originaliai vaizduoja aplinkoje esančius daiktus, reiškinius |  |  |  |  |  |  |
| Geba pabaigti pradėtą darbą |  |  |  |  |  |  |

**IŠVADOS APIE VAIKO PASIEKIMUS**

**Mokytojo (rekomendacijos, komentaras)**

**Ruduo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pavasaris:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vilkaviškio r. Sūdavos pagrindinės mokyklos

ikimokyklinio ugdymo programos

3 priedas

**VILKAVIŠKIO R. SŪDAVOS PAGRINDINĖ MOKYKLA**

**VAIKO UGDYMOSI PASIEKIMŲ APRAŠAS**

**\_\_\_\_\_\_\_\_\_\_\_\_\_ M. M.**

**Ikimokyklinio ugdymo grupė**

**5–6 metų vaiko ugdymosi pasiekimų vertinimas**

**Bendros žinios apie vaiką:**

|  |  |
| --- | --- |
| **Vaiko vardas, pavardė, amžius** |  |

**Stebima vaiko raida rudenį (rugsėjo–spalio mėn.) ir pavasarį (balandžio–gegužės mėn.). Vaiko raida pažymima simboliu, „+“ prie atitinkamos skilties pagal vaiko pasiektus gebėjimus.**

|  |  |  |  |  |  |  |
| --- | --- | --- | --- | --- | --- | --- |
|  | ***Pasiekimai rudenį*** | | | ***Pasiekimai pavasarį*** | | |
| ***Vaiko ugdymo(si) sritys / požymiai*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** | ***Pasiekti gebėjimai*** | ***Gebėjimai dar formuojasi*** | ***Reikia pagalbos*** |
| ***Pasaulio pažinimas*** |  |  |  |  |  |  |
| Geba sutelkti dėmesį atlikdamas įvairią veiklą |  |  |  |  |  |  |
| Domisi aplinka, tyrinėja, eksperimentuoja, apibendrina |  |  |  |  |  |  |
| Geba apibūdinti įvairių daiktų atskirus požymius |  |  |  |  |  |  |
| Geba palyginti daiktus (pagal aukštį, dydį, kt.) |  |  |  |  |  |  |
| Žino daiktų paskirtį ir geba įvairiai juos panaudoti savo veikloje, žaidimuose |  |  |  |  |  |  |
| Skaičiuoja, rūšiuoja, matuoja įvairius daiktus, apibendrina gautus rezultatus |  |  |  |  |  |  |
| Pagal turimą patirtį nustato reiškinių priežastingumą |  |  |  |  |  |  |
| ***Komunikavimas*** |  |  |  |  |  |  |
| Domisi raidėmis ir skaičiais, ima kopijuoti, perrašinėti |  |  |  |  |  |  |
| Kalba aiškiai, sakiniais |  |  |  |  |  |  |
| Įvardija, apibūdina objektus, veiksmus, reiškinius |  |  |  |  |  |  |
| Įvardija tai, ką geba atlikti |  |  |  |  |  |  |
| Supranta žodžių prasmę, geba ją paaiškinti |  |  |  |  |  |  |
| Geba papasakoti pasakojimą, istoriją |  |  |  |  |  |  |
| Geba naudotis įvairiomis komunikacijos priemonėmis (telefonu, paštu, kt.) informacijai perduoti |  |  |  |  |  |  |
| ***Judėjimas ir sveikata*** |  |  |  |  |  |  |
| Įgyja koordinacijos įgūdžių |  |  |  |  |  |  |
| Savarankiškai apsirengia |  |  |  |  |  |  |
| Savarankiškai naudojasi namų apyvokos daiktais ir įrankiais |  |  |  |  |  |  |
| Lengvai laipioja įvairiais paviršiais |  |  |  |  |  |  |
| Laikosi higienos įgūdžių |  |  |  |  |  |  |
| ***Socialinis ir emocinis ugdymas*** |  |  |  |  |  |  |
| Geba prisitaikyti, stengiasi padėti kitiems |  |  |  |  |  |  |
| Geba valdyti savo emocijas, įvardyti savo jausmus |  |  |  |  |  |  |
| Geba įsijausti į kito būseną (užjausti, džiaugtis, kt.) |  |  |  |  |  |  |
| Gali priimti sprendimus, tartis, spręsti problemas |  |  |  |  |  |  |
| Geba bendrauti, drauge veikti su bendraamžiais |  |  |  |  |  |  |
| Vaidmenų žaidimuose atlieka prisiimtą arba priskirtą vaidmenį |  |  |  |  |  |  |
| Dažnai rodo iniciatyvą, pasitiki savimi |  |  |  |  |  |  |
| ***Menai*** |  |  |  |  |  |  |
| Geba pasitelkti vaizduotę kurdamas, muzikuodamas |  |  |  |  |  |  |
| Savitai vaizduoja žmones, gyvūnus, augalus, kt. |  |  |  |  |  |  |
| Skiria tikrovę nuo vaizduotės reiškinių |  |  |  |  |  |  |
| Noriai klauso, atlieka, dalyvauja muzikinėje veikloje |  |  |  |  |  |  |
| Geba pasirinkti meno raiškos priemones |  |  |  |  |  |  |
| Originaliai vaizduoja aplinkoje esančius daiktus, reiškinius |  |  |  |  |  |  |
| Geba pabaigti pradėtą darbą |  |  |  |  |  |  |

**IŠVADOS APIE VAIKO PASIEKIMUS**

**Mokytojo (rekomendacijos, komentaras)**

**Ruduo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pavasaris:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mokytojo vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**